b'\n_START_ARTICLE_\nJo\xc5\xbee Zupan (1921)\n_START_SECTION_\n\xc5\xbdivljenje in delo\n_START_PARAGRAPH_\nZupan se je izu\xc4\x8dil za mizarja. Po kon\xc4\x8dani \xc5\xa1oli leta 1938 je bil do odhoda v partizane mizarski pomo\xc4\x8dnik. V letih 1943\xe2\x88\x921945 je bil v NOB \xc4\x8dlan igralske skupine 9. korpusa na Primorskem. Po vojni je ob delu obiskoval gimnazijo na Jesenicah (mala matura 1949) in gledali\xc5\xa1ke te\xc4\x8daje (1949\xe2\x80\x931958). Anga\xc5\xbeiran je bil 1949\xe2\x80\x931955 v MGL v  Ljubljani, od 1955 v Kranju, od 1957 v Kopru, 1958\xe2\x80\x931963 v Pulju (Istarsko narodno kazali\xc5\xa1te), 1963/1964 v Leskovcu (Narodno pozori\xc5\xa1te), od 1964 v SNG Maribor (vmes sezoni 1977\xe2\x80\x931979 v Novi Gorici). Leta 1981 se je  upokojil._NEWLINE_V Zupanovem repertoarju ni bilo mnogo velikih vlog, pa\xc4\x8d pa \xc5\xa1tevilne manj\xc5\xa1e. Gostoval je v gledali\xc5\xa1\xc4\x8dih, igral tudi v televizijskih igrah Radiotelevizija Slovenija. Uspel je zlasti z monodramami in z njimi veliko nastopal doma in v zamejstvu. Ob\xc4\x8dasno je re\xc5\xbeiral predstave blejskih amaterskih gledali\xc5\xa1kih skupin.'